Finale Evropskog prvenstva u nogometu 2004.
Finale Evropskog prvenstva u nogometu 2004. bila je nogometna utakmica koja se odigrala 4. jula 2004. na stadionu Estádio da Luz u Lisabonu, kako bi se utvrdio pobjednik Evropskog prvenstva odigranog u Portugalu. Veliki favoriti bili su domaćini Portugalci. Grčka se tek 2. put u historiji plasirala na Evropsko prvenstvo. Ove dvije reprezentacije susrele su se u utakmici kojom je otvoreno Evropsko prvenstvo, a slavila je Grčka 2–1. Grčka je pobijedila 1–0, a pobjednički gol postigao je Angelos Charisteas u 57. minuti. Britanski The Guardian pisao je kako su Grci "jedini autsajderi u historiji koje je svako želio vidjeti pobijeđene".